
SWYDD DDISGRIFIAD 
CLERC PARTNERIAETH OGWEN 
ORIAU GWAITH - 22.5 awr yr wythnos – Oriau Hyblyg 
Disgrifiad Swydd  
Cyffredinol 
Mae Partneriaeth Ogwen yn darparu gwasanaeth clercio i dri o Gynghorau Cymuned Dyffryn  Ogwen, sef Cynghorau Cymuned Bethesda, Llanllechid a Llandygai. Mae Partneriaeth Ogwen  am penodi Clerc i weinyddu gwaith a cyllideb 2 Cyngor Cymuned, sef Bethesda a Llandygai.  Gan ddal swydd gyfreithiol a chyhoeddus gyfrifol, bydd y Clerc yn gweinyddu materion y  Cyngor ac yn sicrhau bod cyfarwyddiadau’r Cyngor yn cael eu cyflawni mewn perthynas â’i  ddyletswyddau fel awdurdod lleol.  
Bydd y Clerc yn gweithio o swyddfa'r Bartneriaeth ar Stryd Fawr, Bethesda gan ymateb i  ymholiadau trigolion lleol ac ymwelwyr i'r swyddfa. Bydd y Clerc yn gyfrifol am wneud  gwaith clercio i’r ddau Gyngor Cymuned gan gydlynu cyfarfodydd ac arwain ar waith dilynol.  Bydd deiliad llwyddiannus y swydd yn cynghori’r Cyngor wrth ffurfio ei bolisïau a’i  weithgareddau cyffredinol. Yn benodol, cynhyrchu’r holl wybodaeth berthnasol sydd ei  hangen ar gyfer gwneud a gweithredu penderfyniadau effeithiol. 
Oriau Gwaith 
Cyflogir y clerc am 22.5 awr yr wythnos a gall deiliad y swydd weithio’n hyblyg i ymateb i  ofynion y swydd. Y disgwyliad yw y bydd deiliad y swydd yn gweithio oriau yn gyfwerth â 3  diwrnod llawn yr wythnos. 
Lleoliad Swydd 
Partneriaeth Ogwen, 26 Stryd Fawr Bethesda yw lleoliad swyddfa’r clerc. 
Prif Ddyletswyddau 
1. Trefnu, Gweinyddu a Chofnodi yng nghyfarfodydd y 2 Cyngor Cymuned. Mae’r 2  Cyngor yn cyfarfod un waith y mis, fel rheol gyda’r nos.  
2. Ymateb a delio ag unrhyw faterion sy’n codi o gyfarfodydd y cyngor. 
3. Gweinyddu cyllidebau, adroddiadau diwedd blwyddyn a rhagolygon ariannol y  cynghorau. 
4. Gweinyddu awdit blynyddol y 2 Cyngor. 
5. Yn achlysurol, gweinyddu is-bwyllgorau ar ran y Cynghorau. 
6. Cadw trefn ar weinyddiaeth asedau y Cyngor 
7. Cynghori'r Cyngor a chynorthwyo i lunio polisïau i ddilyn mewn perthynas â  gweithgareddau’r Cyngor ac i gynhyrchu’r holl wybodaeth sy’n ofynnol i gefnogi’r  Cyngor i wneud penderfyniadau effeithiol.  
8. Cyfrifol am rheoli un aelod o staff, Gofalwr y Cyngor 
9. Fydd y Clerc yn gweithio gyda phartneriaid a'r gymuned i helpu i gyflawni cynllun  strategol y Cyngor Cymuned. 
10. Ymateb i ymholiadau trigolion lleol ac ymwelwyr i'r swyddfa 
11. Cynorthwyo Partneriaeth Ogwen gyda gwaith gweinyddol a prosiectau datblygol sy’n  dod a budd cymunedol neu economaidd i Ddyffryn Ogwen.  
Nodweddion Personol a Sgiliau Angenrheidiol  
Nodir y nodweddion personol gofynnol yn y Fanyleb Person ond byddwn yn chwilio am  berson trefnus gyda sgiliau gweinyddol cryf. Bydd profiad o weinyddu a chymryd cofnodion  mewn sefydliad cyhoeddus yn fanteisiol yn ogystal a sgiliau gweinyddiaeth ariannol â’r gallu  i weithio fel rhan o dîm.  
Cefnogaeth Weinyddol  
Darperir offer cyfrifiadurol addas i alluogi’r clerc i weithredu gofynion y swydd yn llawn a  bydd cefnogaeth weinyddol ar gael i’r clerc.  
Atebolrwydd  
Bydd y Clerc yn atebol i Brif Swyddog Gweithredol Partneriaeth Ogwen.

